Title: Čestné vyhlásenie
Author: Palovsky
Last saved by: Hrcka
Company: NBS

Č e s t n é   v y h l á s e n i e
osoby navrhovanej za viceguvernéra Národnej banky Slovenska 

Meno, priezvisko, titul:	Ing. Viliam OSTROŽLÍK, MBA
Dátum narodenia:	8. februára 1969
Štátna príslušnosť:	Slovenská republika

ako osoba navrhovaná za viceguvernéra Národnej banky Slovenska týmto na účely § 7 ods. 4 až 6 zákona Národnej rady Slovenskej republiky č. 566/1992 Zb. o Národnej banke Slovenska v znení neskorších predpisov, ktoré upravujú predpoklady na výkon funkcie člena Bankovej rady Národnej banky Slovenska (vrátane viceguvernéra Národnej banky Slovenska) a nezlučiteľnosť funkcie člena Bankovej rady Národnej banky Slovenska a inými funkciami, povolaniami, zamestnaniami a činnosťami, záväzne vyhlasujem a potvrdzujem toto:

1.	Súhlasím s tým, aby som bol navrhnutý za viceguvernéra Národnej banky Slovenska.
2.	Spĺňam predpoklady na výkon funkcie člena Bankovej rady Národnej banky Slovenska, pričom moje vzdelanie preukazuje doklad o vzdelaní a moju bezúhonnosť preukazuje výpis z registra trestov, ktoré tvoria prílohy tohto čestného vyhlásenia, a to prílohy vyhotovenia odovzdaného Národnej banke Slovenska.
3.	Všetky údaje uvedené v tomto vyhlásení vrátane môjho pracovného životopisu, ktorý tvorí prílohu tohto vyhlásenia, sú aktuálne, úplné a pravdivé.
4.	Nezastávam ani nevykonávam žiadnu funkciu, povolanie, zamestnanie ani činnosť, ktoré sú nezlučiteľné s funkciou člena Bankovej rady Národnej banky Slovenska, prípadne ihneď po vymenovaní za člena Bankovej rady Národnej banky Slovenska preukázateľne urobím právny úkon smerujúci k ukončeniu funkcie a ihneď zanechám každú takú funkciu, povolanie, zamestnanie a činnosť, ktoré sú nezlučiteľné s funkciou člena Bankovej rady Národnej banky Slovenska, a to pokiaľ ide o
a)	funkciu prezidenta Slovenskej republiky, poslanca Národnej rady Slovenskej republiky, člena vlády Slovenskej republiky, sudcu alebo prokurátora,
b)	inú funkciu, povolanie alebo zamestnanie v štátnom orgáne, orgáne územnej samosprávy alebo v inom orgáne verejnej moci,
c)	funkciu člena alebo inú funkciu v riadiacom, dozornom alebo kontrolnom orgáne právnickej osoby, vykonávajúcej podnikateľskú činnosť,
d)	podnikanie,
e)	každú inú hospodársku alebo zárobkovú činnosťou, ktorá môže byť v rozpore s výkonom funkcie člena Bankovej rady Národnej banky Slovenska.
f)	každú inú funkciu alebo nezárobkovú činnosť, ktorá môže byť v rozpore s výkonom funkcie člena Bankovej rady Národnej banky Slovenska.

5.	Som si vedomý, že začatie zastávania alebo nevykonávania, prípadne pokračovanie v zastávaní alebo vykonávaní akejkoľvek funkcie, povolania, zamestnania alebo činnosti, ktoré sú nezlučiteľné s funkciou člena Bankovej rady Národnej banky Slovenska, prípadne existencia iných skutočností, ktoré sú nezlučiteľné s touto funkciou, je dôvodom na zánik členstva v Bankovej rady Národnej banky Slovenska, a to
a)	vzdaním sa funkcie na vlastné písomné oznámenie odovzdané Bankovej rade Národnej banky Slovenska podľa § 7 ods. 8 písm. b) zákona Národnej rady Slovenskej republiky č. 566/1992 Zb. o Národnej banke Slovenska v znení neskorších predpisov, alebo
b)	odvolaním z funkcie podľa § 7 ods. 8 písm. c) a § 7 ods. 9 zákona Národnej rady Slovenskej republiky č. 566/1992 Zb. o Národnej banke Slovenska v znení neskorších predpisov.

6.	Dávam súhlas pre Národnú banku Slovenska na to, aby Národná banka Slovenska pre svoje potreby spracúvala moje osobné údaje uvedené v tomto vyhlásení a v prílohách tohto vyhlásenia, a to po dobu dĺžky funkčného obdobia viceguvernéra a následnej úschovy a archivácie tohto vyhlásenia a jeho príloh v Národnej banke Slovenska podľa všeobecne záväzných právnych predpisov a interných predpisov NBS. Zároveň súhlasím so zverejnením osobných údajov uvedených v mojom životopise tvoriacom súčasť návrhu na vymenovanie za viceguvernéra Národnej banky Slovenska. Pred uplynutím tejto doby možno udelený súhlas odvolať len po predchádzajúcom písomnom súhlase NBS. 

Zároveň týmto záväzne vyhlasujem, že v prípade vymenovania za viceguvernéra Národnej banky Slovenska si budem plniť povinnosti vyplývajúce z § 40 a § 41 zákona Národnej rady Slovenskej republiky č. 566/1992 Zb. o Národnej banke Slovenska v znení neskorších predpisov a že budem zachovávať mlčanlivosť o všetkých služobných veciach vrátane mlčanlivosti o všetkých bankových operáciách Národnej banky Slovenska a o stavoch na účtoch, ktoré vedie Národná banka Slovenska. Som si vedomý, že povinnosť zachovávať mlčanlivosť o všetkých takýchto údajoch a skutočnostiach trvá aj po zániku členstva v Bankovej rade Národnej banky Slovenska. Som si vedomý, že tejto povinnosti mlčanlivosti môže zbaviť členov bankovej rady len Banková rada Národnej banky Slovenska a iné osoby len guvernér Národnej banky Slovenska, a to len z dôvodu verejného záujmu vymedzeného v § 41 zákona Národnej rady Slovenskej republiky č. 566/1992 Zb. o Národnej banke Slovenska v znení neskorších predpisov.

Prílohy vyhotovenia tohto vyhlásenia odovzdaného Národnej banke Slovenska:
č. 1 – pracovný životopis
č. 2 – výpis z registra trestov ako doklad o bezúhonnosti
č. 3 – doklad o vzdelaní

V Bratislave dňa 16. mája 2007

____________________________
vlastnoručný podpis